cyanic-selkie/wikianc huggingface dataset:
জ্যাক বন্ড
খেলোয়াড়ী জীবন
ওয়াকডেন এলাকায় তার শৈশবকাল অতিবাহিত হয়। সেখানকার বোল্টন ক্রিকেট লীগে তিনি ওয়াকডেনের পক্ষে ক্রিকেট খেলতে শুরু করেন। ডানহাতি মাঝারিসারির ব্যাটসম্যান হিসেবে খেলতেন ও ১৯৫৫ সালে ল্যাঙ্কাশায়ারে যোগ দেন। শক্ত ব্যাটিং মেরুদণ্ডের অধিকারী দলে তাকে মাত্র কয়েক মৌসুম খেলতে হয়েছে। তাস্বত্ত্বেও ১৯৬২ সালে ৩৬-এর অধিক গড়ে ২,১২৫ রান তুলেন। কিন্তু, ১৯৬০-এর দশকের মাঝামাঝি সময়ে দ্বিতীয় একাদশের অধিনায়ক মনোনীত হলে প্রথম-শ্রেণীর ক্রিকেটে অনিয়মিত হয়ে পড়েন।
একদিনের খেলায় কাউন্টি খেলোয়াড়দের গড়পড়তা মানের তুলনায় খেলা জয়ী ক্রীড়াশৈলী প্রদর্শনে দারুণভাবে সক্ষমতা দেখান। একদিনের খেলার অবিচ্ছেদ্য অংশ হিসেবে স্পিন বোলারদের ব্যবহারে অন্যতম পথিকৃতের ভূমিকায় অবতীর্ণ হন। তার নেতৃত্বে ল্যাঙ্কাশায়ার ১৯৬৯ ও ১৯৭০ সালের সানডে ক্রিকেট লীগের প্রথম দুই মৌসুমে শিরোপা জয় করে। তৎকালীন জিলেট কাপ প্রিমিয়ার ওয়ান-ডে ট্রফি ১৯৭০ থেকে ১৯৭২ সাল পর্যন্ত ধারাবাহিকভাবে তিনবার শিরোপা তুলে নেয়। এ অর্জনটি অন্য কেউ পায়নি। বন্ডের অধিনায়কত্বে কাউন্টি চ্যাম্পিয়নশীপে অধিকতর শক্তিশালী হয়ে উঠলেও প্রথম-শ্রেণীর খেলায় একই সফলতা লাভ করতে পারেনি।
অবসর
১৯৭১ সালে কাউন্টি চ্যাম্পিয়নশীপে তার সুন্দর অধিনায়কত্বের স্বীকৃতিস্বরূপ উইজডেন কর্তৃক বর্ষসেরা ক্রিকেটার মনোনীত হন। আসিফ ইকবালের দূর্দান্ত ক্যাচ তালুবন্দী করে ব্যাপক সাড়া জাগান যা ঐ বছরের জিলেট কাপের চূড়ান্ত খেলার মোড় ঘুরিয়ে দেয়। ১৯৭২ মৌসুমের পর ল্যাঙ্কাশায়ার থেকে অবসর নেন। এরপর খেলোয়াড়-ম্যানেজারের ভূমিকায় প্রথম-শ্রেণীর ক্রিকেটে যুক্ত থাকলেও ১৯৭৪ সালের এক মৌসুম নটিংহ্যামশায়ারের প্রতিনিধিত্ব করেন।
১৯৭০-এর দশকের মাঝামাঝি সময়ে আইল অব ম্যানে স্থানান্তরিত হন। কিং উইলিয়ামস কলেজে প্রধান কোচ ও ক্রিকেট পেশাদার হিসেবে নিযুক্ত হন। এছাড়াও চমৎকার টেবিল টেনিস খেলোয়াড় ছিলেন তিনি। কেডব্লিউসি দলের নেতৃত্ব দিয়ে ম্যানক্স লীগে শীর্ষস্থানে নিয়ে যান ও আইল্যান্ড চ্যাম্পিয়নশীপের শিরোপা জয় করেন। ১৯৮০-এর দশকে ল্যাঙ্কাশায়ারের ম্যানেজারের দায়িত্বে থাকাকালে ওল্ড ট্রাফোর্ডে অবস্থান করেন তিনি।
৮৭৮
৮৭৮ গ্রেগরীয় বর্ষপঞ্জির একটি সাধারণ বছর।
জরথুস্ত্র
জরথুস্ত্র, জ়রথুশ্ত্র, জরাথুষ্ট্র বা জরাথুস্ট্র (অবেস্তাই: Zaraθuštra জ়রথুশ্ত্র; আধুনিক ফার্সি: زرتشت জ়র্তোশ্ৎ), পশ্চিমা বিশ্বে যিনি জ়রোঅ্যাস্টার্ (গ্রিক: Ζωροάστρης জ়রোআস্ত্রেস; লাতিন: Zoroasterius জ়োরোআস্তেরিউস্, সংস্কৃত: হরিদুষ্ট্র { হরিৎ + উষ্ট্র }) নামে পরিচিত, ছিলেন একজন প্রাচীন পারসিক ধর্ম প্রচারক এবং জরাথুষ্ট্রীয় ধর্ম মতের প্রবর্তক। জরথুস্ত্রের ধর্ম এক সময় হয়ে ওঠে হাখশামানেশী , পার্থীয় এবং সাসানীয় রাজত্বকালে প্রাচীন পারস্যের জাতীয় ধর্ম, যা মূলত বর্তমানে আধুনিক ইরান ও ভারতের জরথুস্ত্রীয় সম্প্রদায় কর্তৃক পালিত হয়।
ধর্ম প্রচারক জরথুস্ত্র সাধারনভাবে স্বীকৃত একজন ঐতিহাসিক ব্যক্তিত্ব, কিন্তু তার সমসাময়িক কাল সম্পর্কে পরিষ্কারভাবে তেমন কিছুই জানা যায়না। অনেক পণ্ডিতের মতানুসারে তিনি আনুমানিক খ্রীষ্টপূর্ব ১২০০ শতাব্দীর প্রাচীন ধর্মমত প্রবর্তকদের অন্যতম একজন, যদিও অন্য অনেকের মতে তিনি খ্রীষ্টপূর্ব ১৮০০ শতাব্দীর অথবা খ্রীষ্টপূর্ব ৭ম হতে ৬ষ্ঠ শতাব্দীর মধ্যবর্তী মহান কুরুশের সমকালিন একজন ধর্ম প্রচারক ছিলেন।
নাম
জরথুস্ত্রের নামটি মূলত দুটি অবেস্তাই ভাষার শব্দ সমষ্টি, যা নিম্নোক্ত উপায়ে ব্যাখ্যা করা যায়ঃ
জীবনকালের সম্ভাব্য সময়
বিভিন্ন সূত্রানুসারে জরথুস্ত্রের জীবৎকাল সম্পর্কে বিভিন্ন মতভেদ প্রচলিত রয়েছে।
যদিও ডার্মেসটিটারের মত কিছু কিছু পণ্ডিত এর সাথে দ্বিমত পোষন করেন এবং যুক্তি দেখান যে জরথুস্ত্র মূলত খ্রীষ্টপূর্ব ১০০ শতাব্দীর সমসাময়িক। যদিও এই মতবাদ এখন ব্যাপক আকারে অগ্রহণযোগ্য বলে বিবেচিত।
ভাষাগত প্রমাণ
পূর্ব হতেই বার্তোলোমিয়া এবং ক্রিস্টেনসেনের মতো পণ্ডিতগণ “গতানুগতিক সময়” নিয়ে দ্বিমত পোষণ করেন, মূলত যা ভাষাগত সমস্যা হতে উৎসরিত। দেখা যায় জরথুস্ত্র ১৮ টি কবিতা লিখেন, যার সমন্বয়ে অবেস্তা র পুরাতন খণ্ড গাথা গ্রথিত হয়েছে। গাথার ভাষা এবং রচনা, বিশেষ করে “যস্ন হপ্তমগাইতি” ("যস্ন সপ্তম অনুচ্ছেদ")-রকে লেখনিকে বলা হয় আদি অবেস্তাই বা গাথাইক অবেস্তাই যা অবেস্তার পরবর্তী খণ্ডগুলোর ভাষা হতে অনেকটাই সেকেলে। শব্দের ব্যুৎপত্তিগত দিক থেকে গাথাইক অবেস্তাই ভাষার সঙ্গে ঋগ্বেদীয় সংস্কৃত ভাষার প্রচুর মিল রয়েছে।
যদিও ঋগ্বেদের ভাষা গাথার ভাষার চেয়ে কিছুটা বেশি মাত্রায় রক্ষণশীল, ধারণা করা হয় যে অবেস্তা ঋগ্বেদের কয়েক শতক পরে গ্রথিত হয়েছে। ধারণা করা হয় ঋগ্বেদ গ্রথিত হয়েছে খ্রীষ্টপূর্ব ১৫০০ হতে ১২০০ শতাব্দীর মধ্যবর্তী সময়ে। সে অনুসারে গাথা গ্রথিত হয়েছে খ্রীষ্টপূর্ব ১০০০ শতাব্দী হতে ২০০ বছর সময়কালের এর মধ্যে।
ঐতিহাসিক নিদর্শন
ঐতিহাসিক অনুসন্ধানে সাধারণত গাথায় বর্ণিত সামাজিক রীতি-নীতি ব্যাখ্যার মাধ্যমে সময় নির্ধারণের চেষ্টা করা হয়ে থাকে। যেহেতু গাথার ভাষা দুর্বোধ্য এবং ব্যাখ্যা করার জন্য উন্মুক্ত, সেহেতু এর থেকে আনুমানিক সময় নির্ধারণ করার সুযোগ রয়েছে।
প্রত্নতাত্ত্বিক নিদর্শন
ধর্মীয় দৃষ্টিকোণ হতে প্রত্নতাত্ত্বিক নিদর্শন কোনো চূড়ান্ত ফলাফল নয়। যদিও, রাশিয়ান প্রত্নতাত্ত্বিক ভিক্টর সারিয়ানিদি দেখান যে জরথুস্ত্র আনুমানিক খ্রীষ্টপূর্ব ২০০০ শতাব্দীর সময়কালের এবং তা তিনি ব্যাকট্রিয়া-মারগিয়ানা প্রত্নতাত্ত্বিক কমপ্লেক্সের খনন হতে এ সিদ্ধান্তে উপনীত হন (আসগারভ,১৯৮৪)।
৮৭৯
৮৭৯ গ্রেগরীয় বর্ষপঞ্জির একটি সাধারণ বছর।
লুৎফুন নাহার লতা
লুৎফুন নাহার লতা একজন বাংলাদেশী অভিনেত্রী, মঞ্চ ব্যক্তিত্ব এবং নাট্য পরিচালক। তিনি এইসব দিনরাত্রি (১৯৮৫), বহুব্রীহি (১৯৮৮), একা একা (১৯৮৫) নাটকের জন্য পরিচিত। আশির দশকের শেষের দিকে তিনি অভিনয় শুরু করেন, এবং ১৯৯৭ সালের পর অভিনয় পেশা থেকে দীর্ঘ বিরতি নেন। ১৯৯৮ সালে একাত্তরের লাশ চলচ্চিত্রের মধ্য দিয়ে তার চলচ্চিত্রে আত্মপ্রকাশ হয়।
জীবনী
লতা বাংলাদেশে জন্ম নেন। তিনি ১৯৯৭ সাল থেকে নিউ ইয়র্কে বসবাস শুরু করেন। অবসরপ্রপ্ত মেজর নাসির উদ্দিনের সঙ্গে বিবাহ বিচ্ছেদের পর ২০০৪ সালে সুইজারল্যান্ডীয় বংশদ্ভুত মার্কিন ব্যবসায়ী মার্ক ওয়েনবার্গকে বিয়ে করেন তিনি। ২০০৭ সালে তিনি জীবন ও যুদ্ধের কোলাজ শিরোনামে একটি বই প্রকাশ করেন। তিনি যুক্তরাষ্ট্রের বঙ্গবন্ধু সাংস্কৃতিক জোটের সভাপতি ছিলেন। কর্মরত ছিলেন নিউইয়র্ক সিটি ডিপার্টমেন্ট অব এডুকেশনে।
তাম্রলিপ্ত সরকারি মেডিকেল কলেজ ও হাসপাতাল
পাঠ্যধারা
তাম্রলিপ্ত মেডিকেল কলেজ ও হাসপাতাল প্রতি বছর এমবিবিএস পাঠ্যধারায় ১০০ জন শিক্ষার্থীকে শিক্ষা ও প্রশিক্ষণ প্রদান করে।
অনুমোদিত
মহাবিদ্যালয়টি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের সঙ্গে অধিভুক্ত এবং জাতীয় মেডিকেল কমিশন দ্বারা স্বীকৃত।
৮৮০
৮৮০ গ্রেগরীয় বর্ষপঞ্জির একটি অধিবর্ষ।
মনি স্বপন দেওয়ান
মনি স্বপন দেওয়ান (জন্ম: ১৮ মে ১৯৫৪) হলেন একজন বাংলাদেশী রাজনীতিবিদ ও চাকমা উপজাতি গোত্র থেকে নির্বাচিত সাবেক সংসদ সদস্য। তিনি বাংলাদেশ জাতীয়তাবাদী দলের হয়ে ২০০১ সালে পার্বত্য রাঙ্গামাটি থেকে সংসদ সদস্য নির্বাচিত হয়েছিলেন। এছাড়াও তিনি পার্বত্য চট্টগ্রাম বিষয়ক মন্ত্রণালয়ের উপমন্ত্রী ছিলেন।
কর্মজীবন
দেওয়ান ২০০১ সালে ৮ম জাতীয় সংসদ নির্বাচনে বিএনপির মনোনয়নে সংসদ সদস্য নির্বাচিত হন। একই সময়ে তিনি খালেদা জিয়া মন্ত্রিসভার পার্বত্য চট্টগ্রাম বিষয়ক মন্ত্রণালয়ের উপমন্ত্রীর দ্বায়িত্ব পান। এর পূর্বে তিনি ১৯৯০ সালে রাঙ্গামাটি সদর উপজেলার উপজেলা চেয়ারম্যান এবং ১৯৯৪ সালে রাঙ্গামাটি পৌরসভার মেয়র নির্বাচিত হয়েছিলেন।
ভবন
250px|thumb| [[জার্মানি|জার্মানির মারবুর্গে কাঠ দিয়ে তৈরী ভবনের দৃশ্য]]
ভবন নির্মাণের লক্ষ্যে বিভিন্ন ধরনের নির্মাণ উপকরণের প্রয়োজন পড়ে। মাটি, বালু, কাঠ, পাথর, সিমেন্ট, ইটসহ পাতাও ব্যবহার করা হয়ে থাকে। তন্মধ্যে - মধ্যযুগে আভিজাত্যপূর্ণ ভবনগুলোয় বিশেষ করে লন্ডনের হাউজ অব কমন্স বা কমন্স সভা কক্ষ নির্মাণে ওক গাছের কাঠ ব্যবহার করা হয়েছিল।
ইতিহাস
ব্যাপকভাবে ধারণা করা হয় যে, আনুমানিক পাঁচ লক্ষাধিক বছর পূর্বে মানব জাতির পূর্ব পুরুষ হিসেবে বিবেচিত হোমো ইরেক্টাস প্রজাতির মাধ্যমে পৃথিবীতে প্রথম আশ্রয় উপযোগী গৃহ নির্মাণ করা হয়েছিল।
আবাসিকভাবে বসবাসের উপযোগী ভবনকে বাড়ী কিংবা ঘর হিসেবে আখ্যায়িত করা হয়। যদি ভবনে অনেকসংখ্যক পৃথক বাসস্থানের লক্ষ্যে কক্ষ থাকে তখন তা এপার্টমেন্ট বিল্ডিং বা এপার্টমেন্ট ব্লক বলা হয়। এগুলো প্রায়শই ব্যক্তিগত গৃহ থেকে ভিন্নতর হয়ে থাকে। অবকাঠামোগত কারণে ভবনের আবাসন ব্যবস্থা এক কক্ষ, কাঠের বহিরাবরণ থেকে শুরু করে বহু-বহু মিলিয়ন মার্কিন ডলার বিনিয়োগ করে হাজারো লোকের আবাসন উপযোগী সু-উচ্চ, আকাশচুম্বী অট্টালিকার আকৃতিরও হতে পারে।
বহুতলাবিশিষ্ট ভবনে মূলতঃ অনেকগুলো ফ্লোর, তলা বা মেঝে থাকে। এ ধরনের ভবনের মূল উদ্দেশ্যই থাকে ভূমির নির্দিষ্ট আয়তন বৃদ্ধি না করে উপরের দিকে আয়তন বৃদ্ধি করা। এরফলে ভূমির অপচয় হ্রাস পায় এবং পাশাপাশি অর্থ বিনিয়োগও। তবে অর্থ বিনিয়োগ নির্ভর করে কি ধরনের সাজ-সরঞ্জাম, যন্ত্রপাতির ব্যবহার হবে এবং ভূমির মূল্যামানের উপর।
৮৮১
৮৮১ গ্রেগরীয় বর্ষপঞ্জির একটি সাধারণ বছর।
নুওয়ারা এলিয়া জেলা
নুওয়ারা এলিয়া জেলা ( நுவரெலியா மாவட்டம்; නුවරඑළිය දිස්ත්‍රික්කය ) হল শ্রীলঙ্কার মধ্য প্রদেশের একটি জেলা, যা পর্যটন শহর নুওয়ারা এলিয়াকে কেন্দ্র করে।
জনসংখ্যা
২০০১ সালের জনশুমারি অনুসারে জনসংখ্যা হল ৭০৩,৬১০ যার মধ্যে ৫০.৬১% ভারতীয় বংশোদ্ভূত তামিল, ৪০.২% সিংহলী, ৬.৫% স্থানীয় শ্রীলঙ্কার তামিল এবং ২.৪% শ্রীলঙ্কান মুর। ধর্মের দিক থেকে, জনসংখ্যার ৫১.০% হিন্দু, ৩৯.৭% বৌদ্ধ, ৫% রোমান ক্যাথলিক, ২.৭% মুসলিম এবং ১.৫% নন-ক্যাথলিক খ্রিস্টান সম্প্রদায়ের অন্তর্গত।
ভূগোল
থাম্ব| নুওয়ারা এলিয়ার A5 হাইওয়েতে মার্কার, পটভূমিতে ঘোড়া এবং রেসকোর্স নুওয়ারা এলিয়া জেলা মধ্য প্রদেশের পার্বত্য অঞ্চলে অবস্থিত। ভূখণ্ডটি সাধারণত পাহাড়ি, গভীর উপত্যকা সহ।
স্কুল
পোরামাদুল্লা সেন্ট্রাল কলেজ হাঙ্গুরানকেথার রিকিল্লাগাসকাডা সম্প্রদায়ে অবস্থিত।
Diyathilaka সেন্ট্রাল কলেজ অবস্থিত Hanguranketha সম্প্রদায়ের Hanguranketha।
শরানা জেলা
শরানা জেলা (شرنه ولسوالۍ, ) আফগানিস্তানের পাক্তিকা প্রদেশের রাজধানী শহরে অবস্থিত একটি অন্যতম জেলা। এছাড়াও এটি শরানা শহরের প্রাণকেন্দ্রে অবস্থিত হওয়ার কারণে যাবতীয় উন্নয়নমূলক কাজ এখান থেকেই সংগঠিত হয়ে থাকে। পাক্তিকা প্রদেশ এবং শরানা সরকারের যৌথ পরিচালনায় জেলাটিতে পুলিশ সদর দপ্তর গঠিত হয়েছে।
চাগোস দ্বীপপুঞ্জ জাতীয় ফুটবল দল
চাগোস দ্বীপপুঞ্জ জাতীয় ফুটবল দল (Chagos Islands national football team) হচ্ছে আন্তর্জাতিক ফুটবলে ভারত মহাসাগরের চাগোস দ্বীপপুঞ্জের প্রতিনিধিত্বকারী পুরুষদের জাতীয় দল, যার সকল কার্যক্রম চাগোস দ্বীপপুঞ্জের ফুটবলের সর্বোচ্চ নিয়ন্ত্রক সংস্থা চাগোস ফুটবল অ্যাসোসিয়েশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফা এবং তাদের আঞ্চলিক সংস্থা এশিয়ান ফুটবল কনফেডারেশনের সদস্যপদ লাভ করেনি। ২০১১ সালের ৪ঠা ডিসেম্বর তারিখে, চাগোস দ্বীপপুঞ্জ প্রথমবারের মতো আন্তর্জাতিক খেলায় অংশগ্রহণ করেছে; যুক্তরাজ্যের ক্রোলিতে অনুষ্ঠিত উক্ত ম্যাচে চাগোস দ্বীপপুঞ্জ রায়তিয়াকে ৬–১ গোলের ব্যবধানে পরাজিত করেছে। বর্তমানে এই দলের ম্যানেজারের দায়িত্ব পালন করছেন জিমি ফেরার।
ফিফা এবং এশিয়ান ফুটবল কনফেডারেশনের সদস্যপদ না থাকার ফলে চাগোস দ্বীপপুঞ্জ এপর্যন্ত একবারও ফিফা বিশ্বকাপ এবং এএফসি এশিয়ান কাপে অংশগ্রহণ করতে পারেনি। ফিফা বহির্ভূত ফুটবল দলের অংশগ্রহণে আয়োজিত কনিফা বিশ্ব ফুটবল কাপে চাগোস দ্বীপপুঞ্জ এপর্যন্ত মাত্র ১ বার অংশগ্রহণ করেছে, যেখানে তাদের সাফল্য হচ্ছে ১২তম স্থান অধিকার করা।
র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে চাগোস দ্বীপপুঞ্জের কোন স্থান নেই। অন্যদিকে, বিশ্ব ফুটবল এলো রেটিংয়ে চাগোস দ্বীপপুঞ্জের সর্বোচ্চ অবস্থান হচ্ছে ২০৯তম (যা তারা ২০১৬ সালে অর্জন করেছিল) এবং সর্বনিম্ন অবস্থান হচ্ছে ২১৩। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
বনমোরগ
বনমোরগ (লাতিন ভাষায়: Gallus) Galliformes (গ্যালিফর্মিস) বর্গের অন্তর্গত Phasianinae (ফ্যাসিয়ানিনি) উপগোত্রের অন্তর্ভুক্ত ১৬টি গণের একটি। Gallus শব্দটি ল্যাটিন ভাষা থেকে উদ্ভূত যার অর্থ "গোলাবাড়ি সংলগ্ন জমির মুরগী"। পৃথিবীতে জীবিত চারটি প্রজাতির পাখি এই গণের অন্তর্ভুক্ত। সবগুলো প্রজাতির আবাস দক্ষিণ ও দক্ষিণ-পূর্ব এশিয়ায়।
বৈশিষ্ট্য
প্রজাতিগুলো মাঝারি আকারের ভূচর পাখি। এদের মাথায় ঝুঁটি ও গলার দুই পাশে দু'টি ঝুলন্ত লতিকা থাকে। ডানা গোলাকার; ডানার পঞ্চম প্রান্ত-পালকটি দীর্ঘতম। প্রথমটি দশমটির চেয়ে ছোট। লেজ দু'পাশ থেকে চাপা' লেজে মোট ১৪টি পালক থাকে। প্রজাতির পুরুষটির মাঝের দু'টি পালক লম্বা ও কাস্তের মত বাঁকানো। ঘাড় ও কোমর সরু এবং লম্বা কাঠির মত পালকে ঘেরা। পা শক্তিশালী ও লম্বা। নখরসহ মধ্যমার চেয়ে বড়। পুরুষটির পায়ের পেছনে গজালের মত লম্বা তীক্ষ্ণ নখর আছে। পুরুষ আর স্ত্রী নমুনার মধ্যে অত্যধিক পার্থক্য পরিলক্ষিত হয়।
দীপা শশীধরন
দীপা শশীধরন (ദീപ ശശീന്ദ്രൻ ; জন্ম: ৩ জুলাই ১৯৭৪) একজন ভারতীয় নৃত্যশিল্পী এবং কুচিপুড়ি নৃত্যবিদ শ্রীমতি মঞ্জু ভারগাভির প্রধান শিষ্য। তিনি ভারতীয় ধ্রুপদী নৃত্যের ধরন কুচিপুড়ির একজন শিক্ষক, প্রেরণাদায়ক ও উদ্যোক্তা।
প্রাথমিক জীবন এবং শিক্ষা
দীপা প্রথমে নামকরা গুরু কলামন্ডলম ঊষা দাতর এবং ড. সাবিত্রী রামাইয়ার অধীনে ৫ বছর বয়সে ধ্রুপদী নৃত্য ভরতনাট্যম শেখা শুরু করেন। তারপর ৮ বছর বয়স থেকে কুচিপুড়ি বিশারদ শ্রীমতি মঞ্জু ভারগাভির অধীনে কুচিপুড়ি শেখা শুরু করেন এবং শেখেন তিন দশক ধরে। বর্তমানে তিনি গুরু ভেমপতি রবি শঙ্করের কাছে প্রশিক্ষণ নিচ্ছেন ।
পেশা
অজস্র একক নৃত্য পরিবেশনা সহ ভারত ও বিদেশে নৃত্যনাট্যে মুখ্য ভূমিকার পাশাপাশি দীপা তাঁর গুরুর সাথেও নৃত্য পরিবেশন করেছেন। এছাড়াও বহু সম্মানজনক উৎসব এবং অনুষ্ঠানে তিনি নৃত্যাভিনয় করেছেন। কর্ণাটক সরকারের কুচিপুড়ি পাঠ্য বইয়ের কমিটি তাঁর নৃত্যের ছবি রাজ্যের কুচিপুড়ি পাঠ্য বইয়ে অন্তর্ভুক্ত করেছেন। তাঁকে সংস্কৃতি কর্তৃক আয়োজিত হিউস্টন-টেক্সাসে অনুষ্ঠিত উত্তর আমেরিকার প্রথম আন্তর্জাতিক কুচিপুড়ি নৃত্য সম্মেলনে আমন্ত্রণ জানানো হয়েছিল। তাঁর দলের সাথে তিনি সেখানে নিবন্ধ উপস্থাপন করেছিলেন এবং একক নৃত্য পরিবেশন করেছিলেন।
দক্ষ পরামর্শদাতা হিসাবে দীপা ব্যাঙ্গালোরের কুচিপুডি শিল্প শৈলীর প্রশিক্ষণ প্রদান ও প্রচারের জন্য কুচিপুড়ি পরম্পরা ফাউন্ডেশনএর প্রতিষ্ঠাতা। সম্প্রতি এই ফাউন্ডেশন শ্রী কৈথপ্রম দামোদরন নাম্বুথ্রির নেতৃত্বে কালিকটের স্বামী তিরুনাল একাডেমিতে মাস্টার ক্লাস পরিচালনার ক্ষেত্রে তার পরিষেবা শুরু করেছে। একজন স্বতন্ত্র শিক্ষক হিসেবে দীপার পরিষেবা ব্যাঙ্গালোরের বহু প্রবীণ শিল্পী ব্যবহার করেছেন। তিনি ব্যাঙ্গালুরুতে উদ্ভাবনী নৃত্য উৎসব, কর্মশালা এবং বেশিরভাগ কাঙ্ক্ষিত অনুষ্ঠানের আয়োজনের সাথে জড়িত থাকেন।
তিনি বহু উপাধি এবং পুরস্কার পেয়েছেন, যেমন যুবরঙ্গ কর্তৃক কর্ণাটকের সেরা কুচিপুড়ি নৃত্যশিল্পী, কটকের নৃত্য শিরোমনি জাতীয় পুরস্কার এবং কুচিপুড়ি নৃত্যশিল্পী পদ্মশ্রী শোভা নাইডু কর্তৃক সত্যভামা পুরস্কার। ১৯৯৫ সালে তিনি দূরদর্শনের স্বীকৃত শিল্পী ছিলেন।
নৃত্য ছাড়াও শিল্প সম্পর্ক ও ব্যক্তিগত ব্যবস্থাপনায় আইন বিষয়ের ওপর তাঁর স্নাতকোত্তর ডিপ্লোমা আছে। তিনি সফটওয়্যার শিল্পে মানব সম্পদ উন্নয়নে বিশেষজ্ঞ এবং বর্তমানে মানব পুঁজি ব্যবস্থাপনা সেবার একজন উদ্যোক্তা এবং কর্মা ক্রিয়েটর্স কোম্পানির মালিক।
আরমান মালিক
আরমান মালিক (Devanāarī: अरमान मलिक ; জন্ম: ২২ জুলাই ১৯৯৫) একজন ভারতীয় সঙ্গীতশিল্পী, যিনি পূর্বে ভারতের ইউনিভার্সাল মিউজিকের ব্যানারে গান গেয়েছেন এবং বর্তমানে টি-সিরিজের সাথে চুক্তিবদ্ধ হয়েছেন। সা রে গা মা পা লিটল চ্যাম্পস এর একজন চূড়ান্ত প্রতিযোগী হিসেবে আরমান দর্শকদের ভোটের মাধ্যমে অষ্টম স্থান অধিকার করেন। আরমান গায়ক এবং সঙ্গীত পরিচালক দেবু মালিক এর পুত্র সন্তান এবং সঙ্গীত পরিচালক আমাল মালিক এর ভাই হন। এছাড়াও তিনি খ্যাতনামা সঙ্গীত পরিচালক অনু মালিক এর ভাগ্নে।
দীপা শশীধরন
পুরস্কার এবং শংসাপত্র
সেরা কুচিপুড়ি শিল্পী যুবরঙ্গ নৃত্য শিরোমণি জাতীয় পুরস্কার সত্যভামা শ্রেষ্ঠ পুরস্কার নৃত্য বিলাসিনী
আরমান মালিক
পুরস্কার
আরমান মালিক শ্রেষ্ঠ নবাগত বিভাগে চলচ্চিত্র এবং চলচ্চিত্রের বাইরে উভয় ক্ষেত্রে অসাধারণ অবদানের জন্য ২ বার গিমা পুরস্কার ঘরে তুলেছেন।
এস এফ রদরিগেয
সুনীথ ফ্র্যান্সিস রদরিগেয ভারতীয় সেনাবাহিনীর একজন জেনারেল ছিলেন যিনি ১৯৯০ থেকে ১৯৯৩ মেয়াদে দেশটির সেনাপ্রধান ছিলেন।
সামরিক পরিষেবা
১৯৪৯ সালে সুনীথ ভারতীয় সামরিক একাডেমীর যুগ্ম সার্ভিসেস উইং এ যোগ দেন এবং ১৯৫২ সালের ডিসেম্বর মাসের ২৮ তারিখ গোলন্দাজ রেজিমেন্টে কমিশনপ্রাপ্ত হন। বেশ কয়েকটি গোলন্দাজ ইউনিটের অধিনায়কত্ব করার পর রদরিগেয ১৯৬৪ সালে গোলন্দাজ রেজিমেন্টের এয়ার অব্জারভেশন পোস্টে বৈমানিক হবার জন্য আবেদন করেন এবং বৈমানিক হবার জন্য অনুমতি পেয়ে যান। তিনি ভারতীয় বিমান বাহিনীর অধীনে বৈমানিক হবার প্রশিক্ষণ শেষ করে ১৯৬৯ সাল পর্যন্ত মোট ৬৫ ঘণ্টা হেলিকপ্টার উড্ডয়ন করেন। ১৯৭১ সালে তামিলনাড়ুর ওয়েলিংটন থেকে সেনা স্টাফ কোর্স শেষ করে ৩৩তম কোরে তিনি জেনারেল স্টাফ অফিসার - ২ (জিএসও - ২) হিসেবে নিযুক্ত হন। ১৯৭৩ সাল থেকে ১৯৭৫ সাল পর্যন্ত তিনি একটি ডিভিশনের জিএসও - ১ হিসেবে দায়িত্ব পালন করেন। ১৯৭৫ সালে ব্রিগেডিয়ার পদে পদোন্নতি পেয়ে তিনি একটি মাউন্টেন ব্রিগেডের কমান্ডার হন এবং ১৯৭৭ সাল পর্যন্ত ব্রিগেডটির কমান্ডার হিসেবে বহাল থাকেন। এরপর তিনি রয়েল কলেজ অব ডিফেন্স স্টাডিজ - যুক্তরাজ্যতে পড়তে যান এবং দেশে এসে ১৯৭৯ সালে তামিলনাড়ুর স্টাফ কলেজে চীফ ইন্সট্রাক্টর হিসেবে যোগ দেন। ১৯৮১ সালের নভেম্বর মাসে একটি মাউন্টেন ডিভিশনের ভারপ্রাপ্ত জিওসি হন ভারপ্রাপ্ত মেজর-জেনারেল হিসেবে। ১৯৮৩ সালে তিনি প্রকৃত মেজর-জেনারেল হয়ে একটি কোরের চীফ অব স্টাফ বা প্রধান স্টাফ কর্মকর্তা হন, ১৯৮৫ সালে বদলী হন সেনাসদরে সামরিক প্রশিক্ষণ পরিদপ্তরের মহাপরিচালক হিসেবে।
১৯৮৬ সালে একটি কোরের কমান্ডার হন রদরিগেয লেফটেন্যান্ট জেনারেল পদবীতে। ১৯৮৭ থেকে ১৯৮৯ সালের এপ্রিল মাস পর্যন্ত তিনি উপসেনাপ্রধান হিসেবে দায়িত্ব পালন করেন সেনাসদরে। আবার এই এপ্রিলেই ভারতীয় সেনাবাহিনীর কেন্দ্রীয় কমান্ডের আর্মি কমান্ডার হিসেবে তিনি ঐ বছরের অক্টোবর মাস পর্যন্ত ছিলেন। ১৯৯০ সালে সেনাপ্রধান হবার আগে তিনি ১৯৮৯ সালের ১ নভেম্বর থেকে পশ্চিম সেনা কমান্ডের প্রধান ছিলেন।
৮৮২
৮৮২ গ্রেগরীয় বর্ষপঞ্জির একটি সাধারণ বছর।
বড়লেখা উপজেলা
বড়লেখা উপজেলা বাংলাদেশের মৌলভীবাজার জেলার একটি প্রশাসনিক এলাকা। ১৯৪০ খ্রিষ্টাব্দে বড়লেখাকে একটি থানা হিসেবে ঘোষণা করা হয়, পরবর্তিতে তা উপজেলা হিসেবে পরিগণিত হয়।
ইংরেজ আমল
ব্রিটিশ ইস্ট ইন্ডিয়া কোম্পানীর গভর্নর লর্ড কার্জন ১৯০৫ খ্রিষ্টাব্দে তৎকালীন বঙ্গদেশকে দুভাগে ভাগ করে পূর্ববঙ্গকে আসামের সাথে রেখে দিলেন। এরপর স্বদেশী আন্দোলন হয়েছে, সপ্তম এডওয়ার্ড মারা গেলেন, পঞ্চম জর্জ সম্রাট হলেন। ১৯১১ খ্রিষ্টাব্দে পঞ্চম জর্জ দিল্লী এলে দিল্লীর দরবারে বঙ্গবিভাজন রোহিত হলো। কিন্তু তৎকালীন শ্রীহট্ট রইলো আসামের সঙ্গে। শ্রীহট্টে তখন ছিল ৪ মহকুমা: সদর শ্রীহট্ট, সুনামগঞ্জ, হবিগঞ্জ, করিমগঞ্জ। সদর মহকুমার আয়তন বেশি হওয়ায় পরবর্তিতে ১৯৮২ খ্রিষ্টাব্দে এটিকে ভেঙে দক্ষিণ শ্রীহট্ট মহকুমার সৃষ্টি করা হয়। করিমগঞ্জে ছিল পাঁচটি থানা: করিমগঞ্জ, জলঢুপ, পাথারকান্দি, রাতাবাড়ি ও বদরপুর। ১৯৪০ খ্রিষ্টাব্দের ১৮ মে তারিখে সরকারি নোটিফিকেশন নম্বর ৫৪৩৩-এর মধ্য দিয়ে জলঢুপ থানাকে দুই ভাগে ভাগ করা হয়। আর তখনই উদ্ভব হয় বিয়ানীবাজার ও বড়লেখা থানার।
অবস্থান ও আয়তন
উপজেলার আয়তন ৪৪৮.৮৬ বর্গ কিলোমিটার। অবস্থান: ২৪°২৬´ থেকে ২৪°৩৯´ উত্তর অক্ষাংশ এবং ৯১°৪৪´ থেকে ৯১°৫৮´ পূর্ব দ্রাঘিমাংশ। এই উপজেলার উত্তরে সিলেট জেলার বিয়ানীবাজার উপজেলা, দক্ষিণে মৌলভীবাজার জেলার জুড়ী উপজেলা, পূর্বে ভারতের আসাম, পশ্চিমে কুলাউড়া উপজেলা, সিলেট জেলার ফেঞ্চুগঞ্জ উপজেলা ও গোলাপগঞ্জ উপজেলা। এবং ভারতের সাথে এর আন্তর্জাতিক সীমানা ২০ কিলোমিটার। বড়লেখা, সিলেট বিভাগের অন্তর্গত মৌলভীবাজার জেলার দ্বিতীয় বৃহত্তম উপজেলা। এই উপজেলা, সিলেট শহর থেকে প্রায় ৬৪ কিলোমিটার দূরে অবস্থিত।
ভূগোল ও ভূ-প্রকৃতি
২০১১ খ্রিষ্টাব্দের শুমারী অনুযায়ী উপজেলায় তাপমাত্রা সর্বোচ্চ ২৩.৭°, সর্বনিম্ন ৮.৩° সেন্টিগ্রেড (গড় তাপমাত্রা ১৬° সেন্টিগ্রেড) আর বাতাসে আর্দ্রতার মাত্রা ৭৮.৮ শতাংশ। বৃষ্টিপাতের মাত্রা ২,০৭১ মিলিমিটার।
প্রশাসনিক এলাকা
বড়লেখা উপজেলায় বর্তমানে ১টি পৌরসভা ও ১০টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বড়লেখা থানার আওতাধীন।
ভাষা, সংস্কৃতি ও খেলাধুলা
বাংলাদেশের রাষ্ট্রীয় ভাষা বাংলা এ অঞ্চলের ভাষা হলেও মূলত বড়লেখা উপজেলার ভাষা হলো সিলেটি ভাষা বা সিলেটি উপভাষা। তবে কেউ কেউ সিলেটি ভাষার মধ্যেও এই অঞ্চলের ভাষাকে বড়লেখী ভাষা বলে স্বতন্ত্র পরিচয় দিতে পছন্দ করেন। বাংলাদেশের সাধারণ ভাষার মতোও এই ভাষায় ধর্মীয় প্রভাব লক্ষ্যণীয়, যেমন: মুসলমানরা 'পানি' বললেও হিন্দুরা বলেন 'জল', মুসলমানরা 'নাস্তা' বললেও হিন্দুরা বলেন 'জলখাবার', মুসলমানরা 'গোসল' বললেও হিন্দুরা বলেন 'নিহান' ইত্যাদি। যদিও আধুনিক প্রজন্মে এর অনেকটাই বিলুপ্তির পথে।
নিচে বাংলা ভাষার সাথে সিলেটি ও অন্যান্য উপজাতীয় ভাষার পারস্পরিক তুলনা উদ্ধৃত হলো :
মৃৎশিল্প
হাওড় সংলগ্ন অঞ্চলের বন্যার পলিবিধৌত এঁটেল মাটি এতদ অঞ্চলের মৃৎশিল্পকে করেছে গতিশীল। তাছাড়া সনাতন ধর্মাবলম্বীরা অধিকাংশ সময় নিজেদের আচার-অনুষ্ঠানে মাটির বাসন আঁকড়ে রাখেন বলে মৃৎশিল্প এ অঞ্চলে মূলত হিন্দু ধর্মাবলম্বীদের মধ্যেই বেশি দেখা যায়।
তাঁত শিল্প
মণিপুরী তাঁত এতদ অঞ্চলের তাঁত শিল্পের মূল যোগানদাতা।
আগর-আতর শিল্প
উপজেলার প্রায় সর্বত্র আগর গাছ থেকে সুগন্ধী আতর উৎপাদনের প্লান্ট থাকলেও ব্রিটিশ আমল থেকেই মূলত এই শিল্পকে পৃষ্ঠপোষকতা ও লালন করে আসছে উপজেলার সুজানগর ইউনিয়নের বাসিন্দারা। এ অঞ্চলের আগর-আতর শিল্প মধ্যপ্রাচ্যসহ বিভিন্ন দেশে রপ্তানী হয় এবং দেশ তা থেকে বৈদেশিক মুদ্রা অর্জন করে। সরকারি অর্থায়ন ও পৃষ্ঠপোষকতায় তাই এতদ অঞ্চলে অনুষ্ঠিত হয় বিভিন্ন কর্মশালা এবং আগর বৃক্ষায়ন (আগর বাগান) কর্মসূচীও।
বাঁশ-বেত শিল্প
শীতল পাটি শিল্প সিলেট অঞ্চলের অন্যান্য স্থানের মতো এই উপজেলায়ও অন্যতম একটি কুটির শিল্প। কেউ কেউ একে পেশা হিসেবেও নিয়ে থাকেন এবং উৎপাদিত পাটি বিভিন্ন হাট-বাজারে ও শহরে বিক্রীর জন্য প্রেরণ করে থাকেন। বিশেষ করে বড়লেখা তালিমপুর ইউনিয়নের গলগজা ও হরিণবদি গ্রামের হিন্দু সম্প্রদায়ের লোক এ পেশার সাথে বেশি জড়িত। দাসের বাজার এক সময় পাটির জন্য বিখ্যাত ছিল। কালের স্বাক্ষী হয়ে এখনো বাজারে পাটি বিক্রি হয়। গোবিন্দপুর,শংকরপুর,লঘাটি,পানিসাওয়া,গুলুয়া,মহারাণি,টুকা,উজিরপুর,মিহারী,কান্দিগ্রাম ছাড়াও সানেশ্বর,উলুউরী,নছিরপুরের লোকেরা পাটি ব্যবসার সাথে জড়িত ছিল।
চা শিল্প
উপজেলার পাহাড়ি অঞ্চলের ঢালু জমিতে চা বাগান রয়েছে, যা বাংলাদেশের চা শিল্পে অবদান রাখছে। উপজেলায় চা বাগান রয়েছে ১৮টি (২০০৮), যার সম্মিলিত আয়তন ৬৪.৩৯ বর্গ কিলোমিটার। প্রায় প্রত্যেক বাগানেই চা উৎপাদন কারখানা রয়েছে।
জনসংখ্যার উপাত্ত
উপজেলার সর্বমোট জনসংখ্যা ২,৫৭,৬২০ জন (২০১১ খ্রিষ্টাব্দ); তন্মধ্যে পুরুষ ১,২৪,৩৭৭, আর নারী ১,৩৩,২৪৩ জন। এই জনসংখ্যার সিংহভাগ মুসলমান (২,১৬,৭৪২ জন), বাকিরা অন্যান্য ধর্মাবলম্বী: হিন্দু ৩৮,৬৫০ জন, খ্রিস্টান ১,৮৮৭ জন, বৌদ্ধ ৫ জন, অন্যান্য ৩৩৬ জন। এই জনসংখ্যার সিংহভাগই কৃষিজীবী।
মণিপুরি
মণিপুরি বা মৈতেই সম্প্রদায় মঙ্গোলীয় মহাজাতি গোষ্ঠীয় তিব্বত-ব্রহ্ম শাখার অন্তর্গত কুকিচিন পরিবারভুক্ত একটি জাতি। মনিপুরিরা নিজেদের মধ্যে পরিচয় আদান-প্রদানে নিজেদেরকে মৈতেই বলে পরিচয় দেয়। মনিপুরি সম্প্রদায়ে তিনটি গোত্র রয়েছে: মৈতেই, বিষ্ণুপ্রিয়া ও মৈতেই পাঙ্গাল। এদের মধ্যে বিষ্ণুপ্রিয়া ও মৈতেই হিন্দুধর্মে বিশ্বাসী ও গৌড়িয় বৈষ্ণব সম্প্রদায়ভুক্ত। মৈতেই পাঙ্গালরা ইসলাম ধর্মে বিশ্বাসী। তিন গোত্রে ভাষাগত ও সাংস্কৃতিক পার্থক্য পরিলক্ষিত হয়। মণিপুরিদের নিজস্ব ভাষা রয়েছে, যা মণিপুরি ভাষা বলেই খ্যাত এবং এই ভাষা প্রায় ৩৪০০ বছরের পুরোনো। মণিপুরি ভাষায় লেখার জন্য রয়েছে নিজস্ব বর্ণলিপি। ভাষাতাত্ত্বিকদের অভিমত এই বর্ণলিপির উদ্ভব হয়েছে ব্রাহ্মী লিপি থেকে। এই লিপির প্রতিটা বর্ণের নামকরণ করা হয়েছে মানবদেহের প্রতিটা অঙ্গ-প্রত্যঙ্গের নামানুসারে: যেমন, বাংলা 'ক' বর্ণের মণিপুরি প্রতিবর্ণ 'কোক' (অর্থ মাথা), বাংলা ম বর্ণের মণিপুরি প্রতিবর্ণ 'মীং' (চোখ) ইত্যাদি।
খাসিয়া
বড়লেখা উপজেলার মাধব পাহাড়কে কেন্দ্র করে গড়ে ওঠা আরেকটি আদিবাসী সম্প্রদায় হলো খাসিয়া। খাসিয়ারাও মঙ্গোলীয় মহাজাতি গোষ্ঠীর। খাসিয়ারা "পুঞ্জি"ভিত্তিক বাসস্থান গড়ে তোলে। সাধারণত ১০-১৫টি বা ততোধিক পরিবার মিলে একেকটি পুঞ্জি বা গ্রাম গঠিত হয়। প্রত্যেক খাসিয়া পুঞ্জি একেকজন নির্বাহী প্রধান কর্তৃক পরিচালিত হয়, খাসিয়া সম্প্রদায়ে এরকম নির্বাহীকে মন্ত্রী বলা হয়।
সাঁওতাল
বাংলাদেশের অধিকাংশ সাঁওতালরা যদিও রাজশাহী, দিনাজপুরে বাস করেন, তদুপরি বড়লেখা উপজেলাতে চা-বাগানকেন্দ্রীক আবাস গড়ে উঠেছে সাঁওতালদের। অধিকাংশ সাঁওতালই চা-বাগানের শ্রমিক হিসেবে এখানে এসেছেন।
শিক্ষা
বড়লেখা উপজেলার অধীনে রয়েছে স্কুল, কলেজ, স্কুল এন্ড কলেজ,  মাদ্রাসা এবং কারিগরী শিক্ষাকেন্দ্র। বড়লেখায় অবস্থিত 'নারী শিক্ষা একাডেমী' এই অঞ্চলের নারী শিক্ষার অন্যতম পথিকৃৎ। এছাড়া বড়লেখা ডিগ্রী কলেজ এই অঞ্চলের ডিগ্রী শিক্ষার্থীদের অন্যতম বিদ্যাপিঠ। ১৯৪৮ সালে প্রতিষ্ঠিত সীমান্তবর্তী শিক্ষা  প্রতিষ্ঠান শাহবাজপুর উচ্চ বিদ্যালয় ও কলেজ উপজেলায় শিক্ষা ক্ষেত্রে অনন্য ভূমিকা রেখে আসছে।
বড়লেখা উপজেলার শিক্ষালয়ের উপাত্ত (উপাত্তসমূহ ১৯৯৮ খ্রিষ্টাব্দের হিসাব অনুযায়ী):
শাহবাজপুর উচ্চ বিদ্যালয় ও কলেজ।
স্বাস্থ্য
উপজেলার পাখিয়ালাতে রয়েছে ৫০ শয্যাবিশিষ্ট উপজেলা স্বাস্থ্য কমপ্লেক্স।
খনিজ সম্পদ
১৯৫১ খ্রিষ্টাব্দে কাঁঠালতলীর বিওসি তেল কূপ ড্রিলিং-এর সময় অতিরিক্ত চাপের কারণে নিয়ন্ত্রণহীনভাবে বেশি মাত্রায় তেল বেরিয়ে আসতে থাকে। ফলে পরিস্থিতি মোকাবেলায় সিমেন্ট প্লাগ দিয়ে কূপটি বন্ধ করে দেয়া হয়েছিল। এছাড়া কুলাউড়া সংলগ্ন জুরির হারাগাছা পাহাড়ে ইউরেনিয়াম খনির সন্ধান পাওয়া যায়, এবং ১৯৯৬ খ্রিষ্টাব্দে একদল বিশেষজ্ঞ এই মজুত সম্বন্ধে নিশ্চিত করেন।
ভ্রমণ আকর্ষণ
বড়লেখা উপজেলার দর্শনীয় স্থানগুলোর মধ্যে উল্লেখযোগ্য হলো:
গণমাধ্যমে উপস্থাপন
বড়লেখা উপজেলা এককভাবে বিভিন্ন সময়, আর নানা শিল্পকেন্দ্রিক উপস্থাপনায় অসংখ্যবার গণমাধ্যমে উপস্থাপিত হয়েছে। ১৯৯৮ খ্রিষ্টাব্দের ফেব্রুয়ারি মাসে বাংলাদেশ টেলিভিশনে, এ. মাসুদ চৌধুরী পিটুর পরিচালনায় প্রচারিত হয় মাধবকুণ্ডের কলধ্বনি নামক ৩০ মিনিটের প্রামাণ্যচিত্র। এছাড়া দেশের দর্শনীয় স্থান ও জলপ্রপাতের আলোচনায় বারংবার উপজেলার মাধবকুণ্ড জলপ্রপাত উঠে আসে।
হুপিং কাশি
হুপিং কাশি (Whooping cough বা Pertussis) হচ্ছে একটি অত্যন্ত ছোঁয়াচে ব্যাক্টেরিয়াঘটিত রোগ। এটার অপর নাম পারটুসিস বা বাংলায় ঘুংড়ি কাশি। এই রোগের প্রাথমিক দিকে ঠাণ্ডা লাগার মত জ্বর, সর্দি, হালকা কাশি হতে পারে। ধীর ধীরে কাশির তীব্রতা বাড়তে থাকে এবং কয়েক সপ্তাহ থেকে কয়েক মাস পর্যন্ত স্থায়ী হতে পারে, এজন্য এই কাশিকে একশো দিনের কাশি বলে আখ্যায়িত করা হয়। হুপিং কাশির তীব্রতা এত বেশি যে রোগী কাশতে কাশতে প্রচণ্ড ক্লান্ত হয়ে পড়ে, বমি করে ফেলতে পারে এমনকি পর্শুকা বা বক্ষপিঞ্জরের অস্থি ভেঙে যেতে পারে। এক বছরের নিচের শিশুদের কাশির তীব্রতা এত বেশি থাকেনা বা কাশি নাও হতে পারে তবে শ্বাস - প্রশ্বাস বন্ধ হয়ে যেতে পারে। এই ব্যাক্টেরিয়া দ্বারা সংক্রমিত হওয়ার পর রোগ আরম্ভ হতে আট থেকে দশ দিন সময় লাগতে পারে। যারা এই রোগের টিকা নিয়েছে তাদের ক্ষেত্রেও এই রোগ হওয়ার সম্ভাবনা আছে তবে রোগের তীব্রতা অনেক হালকা হয়ে থাকে।
কারণ
Bordetella pertussis (বর্ডেটেলা পারটুসিস) নামক ব্যাক্টেরিয়া হুপিং কাশির জন্য দায়ী। এটি একটি বায়ু বাহিত রোগ যা আক্রান্ত ব্যক্তির হাঁচি বা কাশির মাধ্যমে ছড়াতে পারে। রোগের লক্ষণ দেখা দেওয়ার পর থেকে শুরু করে প্রায় তিন সপ্তাহ পর্যন্ত রোগীর কাছ থেকে সুস্থ মানুষে এই রোগ ছড়াতে পারে। তবে অ্যান্টিবায়োটিক শুরুর পাঁচ দিন পর থেকে ছড়ানোর সম্ভাবনা হ্রাস পায়। Bordetella parapertussis নামক জীবাণু দ্বারা একই রকম কিন্তু অল্প তীব্রতার রোগ হতে পারে। ১৯০৬ সালে Jules Bordet এবং Octave Gengou দুইজনে মিলে এই রোগের জীবাণু আবিষ্কার করেন।
উপসর্গসমূহ
তীব্র কাশি, শ্বাস গ্রহণের সময় হুপিং শব্দ, কাশির পরে বমি হওয়া বা মূর্ছা যাওয়া। এছাড়া তীব্র কাশির ফলে চোখের কনজাংটিভার নিচে রক্ত জমা, পর্শুকা ভেঙে যাওয়া, হার্নিয়া, মেরুদণ্ডীয় ধমনি ছিঁড়ে যাওয়া, প্রস্রাব আটকাতে অক্ষমতা প্রভৃতি সমস্যা হতে পারে। তীব্র কাশির ফলে প্লুরা বা ফুসফুসের আবরণী পর্দা ছিঁড়ে প্লুরা গহ্বরে বায়ু জমতে পারে (নিউমোথোরাক্স)।
সুপ্তাবস্থা
এই রোগের সুপ্তিকাল গড়ে ৯-১০ দিন(সীমা ৬-২০ দিন) কখনোকখনো ৪২ দিন পর্যন্ত হতে পারে।
শনাক্তকরণ
রক্ত পরীক্ষায় লিম্ফোসাইটোসিস(লিম্ফোসাইটের আধিক্য) পাওয়া যায়। এছাড়া ন্যাজোফ্যারিঞ্জিয়াল সোয়াব নিয়ে ব্যাক্টেরিয়া কালচার, পলিমারেজ চেইন রিয়্যাকশন(PCR), ডিরেক্ট ফ্লুরোসেন্ট অ্যান্টিবডি (DFA), সেরোলজি যেমন কমপ্লিমেন্ট ফিক্সেশন টেস্ট(CFT) ইত্যাদি করা হয়।
প্রতিরোধ
পারটুসিস প্রতিরোধের প্রাথমিক উপায় হলো টিকা।
'জিগ্স-মেদ-ব্স্তান-পা'ই-ন্যি-মা
thumb|'জিগ্স-মেদ-ব্স্তান-পা'ই-ন্যি-মা 'জিগ্স-মেদ-ব্স্তান-পা'ই-ন্যি-মা (১৮৬৫-১৯২৬) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দো-গ্রুব-ছেন রিন-পো-ছে  উপাধিধারী বৌদ্ধ লামা ছিলেন।
হুপিং কাশি
টিকা
পারটুসিস টিকা রোগ প্রতিরোধ করতে সক্ষম। এবং WHO ও CDC কর্তৃক রুটিন মাফিক ব্যবহারের জন্য সুপারিশকৃত। টিকা প্রদান সারাজীবনের জন্য রোগমুক্তি নিশ্চিত করেনা।২০১১ সালের CDC কর্তৃক গবেষণায় প্রতীয়মান হয় যে এটি শুধু ছয় থেকে নয় বছর প্রতিরক্ষা করতে পারে যে সময়টা শৈশবকালকে অন্তর্ভুক্ত করে। শৈশবকাল এই রোগে আক্রান্ত হবার ও মৃত্যুর সম্ভাবনা সবচেয়ে বেশি। পারটুসিস টিকা দুই মাস বয়স থেকে ডিপথেরিয়া ও টিটেনাস টক্সোয়েড (ধনুষ্টঙ্কার) টিকার সাথে একত্রে দেয়া হয়। ১২-১৫ মাস বয়সে একটি ও বিদ্যালয়ে ভর্তির সময় আরেকটি বুস্টার ডোজ দেয়া হয়।
'জিগ্স-মেদ-ব্স্তান-পা'ই-ন্যি-মা
জন্ম
'জিগ্স-মেদ-ব্স্তান-পা'ই-ন্যি-মা ১৮৬৫ খ্রিষ্টাব্দে তিব্বতের র্মা উপত্যকায় ল্চাগস-রি-'ওদ-বার  নামক স্থানে গ্নুবস  পরিবারগোষ্ঠীতে জন্মগ্রহণ করেন। তার পিতা ব্দুদ-'জোম্স-গ্লিং-পা  একজন বিখ্যাত গ্তের-স্তোন ছিলেন। তার মাতার নাম ছিল ব্সোদ-নাম্স-'ত্শো ।
হুপিং কাশি
চিকিৎসা
বিভিন্ন অ্যান্টিবায়োটিক যেমন ইরাইথ্রোমাইসিন, ক্ল্যারিথ্রোমাইসিন, এজিথ্রোমাইসিন প্রভৃতি ব্যবহৃত হয়। অ্যান্টিবায়োটিক যত দ্রুত শুরু করা যাবে রোগ তত দ্রুত সারবে।
'জিগ্স-মেদ-ব্স্তান-পা'ই-ন্যি-মা
শিক্ষা
মি-'গ্যুর-নাম-ম্খা'ই-র্দো-র্জে নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে 'জিগ্স-মেদ-ফুন-ত্শোগস-'ব্যুং-গ্নাস  নামক দ্বিতীয় র্দো-গ্রুব-ছেন রিন-পো-ছে  উপাধিধারী বৌদ্ধ লামা্র পুনর্জন্ম রূপে চিহ্নিত করেন এবং ১৮৭০ খ্রিষ্টাব্দে তাকে গ্সের-র্তা  অঞ্চলে পে-মা-ব্কোদ-ক্যি-স্গ্রুব-স্দে  নামক বিহারে অধিষ্ঠিত করেন। এই সময় পে-মা-র্দো-র্জে, 'জু-মি-ফাম-র্গ্যা-ম্ত্শো , লাস-রাব-গ্লিং-পা , 'জা'-পা-ম্দো-স্ঙ্গাগ্স-র্গ্যা-ম্ত্শো , 'জাম-দ্ব্যাংস-ম্খ্যেন-ব্র্ত্সে'ই-দ্বাং-পো  প্রভৃতি বিখ্যাত লামারা তার উল্লেখযোগ্য শিক্ষক ছিলেন। এছাড়া দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো  তাকে বোধিসত্ত্বচর্যাবতার সম্বন্ধে শিক্ষাদান করেন।
হুপিং কাশি
জটিলতা
কমন জটিলতার মধ্যে রয়েছে নিউমোনিয়া, ব্রংকাইটিস, কান ব্যথা, খিচুনি, এনসেফালোপ্যাথি ইত্যাদি।
রোগতত্ত্ব
সারাবিশ্বে প্রতিবছর প্রায় ৪৮.৫ মিলিয়ন লোক হুপিং কাশিতে আক্রান্ত। ২০১৩ সালের হিসাব অনুযায়ী উক্ত বছরে এই রোগে মৃতের সংখ্যা ছিলো ৬১,০০০ জন যেখানে ১৯৯০ সালে যা ছিলো ১,৩৮,০০০ জন। অন্য একটি হিসাব অনুযায়ী প্রতিবছর হুপিং কাশিতে সারাবিশ্বে প্রায় ১,৯৫,০০০ জন শিশু মারা যায়। এর ৯০ শতাংশই উন্নয়নশীল দেশগুলোতে ঘটে।
'জিগ্স-মেদ-ব্স্তান-পা'ই-ন্যি-মা
বিহার সম্প্রসারণ
পে-মা-'বুম নামক স্থানীয় শাসকের পৃষ্ঠপোষকতায় তিনি গ্ত্সাং-ছেন-দ্ঙ্গোস-গ্রুব-দ্পাল-'বার-গ্লিং  বৌদ্ধ মঠের সম্প্রসারণে মনোযোগী হন। ১৮৮০-এর দশকে তিনি এই বিহারের মূল মন্দির ও একটি বৃহদাকার স্তূপের পুনর্নির্মাণ করান। এই বিহারে তিনি গুহ্যগর্ভতন্ত্র ও বোধিসত্ত্বচর্যাবতারের ওপর শিক্ষা প্রদান করেন।
রচনা
'জিগ্স-মেদ-ব্স্তান-পা'ই-ন্যি-মা একুশ বছর বয়সে লেগ্স-ব্শাদ-দ্গা'-স্তোন এবং পরবর্তিকালে ম্দ্জোদ-ক্যি-ল্দে-মিগ  নামক গুহ্যগর্ভতন্ত্রের ওপর দুইটি টীকাভাষ্য রচনা করেন। এছাড়াও তিনি ব্যাং-ছুব-সেম্স-দপা'ই-ব্জুং, গ্তের-গ্যি-র্নাম-ব্শাদ , স্ক্যিদ-স্দুগ-লাম-খ্যের  নামক আরো তিনটি গ্রন্থ রচনা করেন।
৮৮৩
৮৮৩ গ্রেগরীয় বর্ষপঞ্জির একটি সাধারণ বছর।
শাহাদাত হোসেন (দ্ব্যর্থতা নিরসন)
শাহাদাত হোসেন বয়লার অপারেটর বাংলাদেশ
সিয়াল, কপূরথলা
সিয়াল, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ১৮ কিলোমিটার (১১ মাইল) দুরে অবস্থিত, যেটি সিয়াল জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
কানাডীয় সংসদ
কানাডীয় সংসদ বা কানাডার পার্লামেন্ট হল কানাডার যুক্তরাষ্ট্রীয় আইনসভা, এটি অটোয়াতে পার্লামেন্ট হিলে বসে এবং তিনটি অংশ নিয়ে গঠিত: রাজা, সিনেট ও হাউস অব কমন্স। সাংবিধানিক রীতিনীতি অনুসারে, হাউস অব কমন্স প্রভাবশালী, সিনেট খুব কমই তার ইচ্ছার বিরোধিতা করে। সিনেট একটি কম পক্ষপাতমূলক দৃষ্টিকোণ থেকে আইন পর্যালোচনা করে এবং কিছু বিল শুরু করতে পারে। রাজা বা তার প্রতিনিধি হিসাবে সাধারণত গভর্নর জেনারেল বিলগুলিকে আইনে পরিণত করার জন্য রাজকীয় সম্মতি প্রদান করে।
রাজার পক্ষ থেকে গভর্নর জেনারেল প্রধানমন্ত্রীর পরামর্শ হিসাবে ১০৫ জন সিনেটরকে ডেকে পাঠান ও নিয়োগ করেন, যখন হাউস অব কমন্সের ৩৩৮ জন সদস্যের প্রত্যেকে – যাকে সংসদ সদস্য (এমপি) বলা হয় – একটি নির্বাচনী জেলার প্রতিনিধিত্ব করে, যাকে সাধারণত রাইডিং বলা হয়, এবং রাইডিং-এ বসবাসকারী কানাডীয় ভোটারদের দ্বারা নির্বাচিত হয়। গভর্নর জেনারেল হাউস অব কমন্সকে ডেকে পাঠান ও একত্রে ডাকেন এবং সংসদের অধিবেশন শেষ করতে বা সাধারণ নির্বাচনের ডাক দেওয়ার জন্য সংসদ স্থগিত বা ভেঙে দিতে পারেন। গভর্নর জেনারেল প্রতিটি নতুন পার্লামেন্টের উদ্বোধনের সময় সিংহাসন বক্তৃতাও দেন (কানাডা সফর করার সময় গভর্নর জেনারেলের পরিবর্তে রাজা মাঝে মাঝে তা করেছেন)।
গভর্নর জেনারেল মেরি সাইমন কর্তৃক ২০২১ সালের নভেম্বরে তলব করা বর্তমান সংসদটি ১৮৬৭ সালে কনফেডারেশনের পর থেকে ৪৪তম সংসদ। সংসদের দাপ্তরিক ভাষাগুলি হল ইংরেজি ও ফরাসি।
শিল্পা শিন্দে
শিল্পা শিন্দে হচ্ছেন একজন ভারতীয় টেলিভিশন অভিনেত্রী। তিনি অ্যান্ডটিভিতে সম্প্রচারিত জনপ্রিয় নাটক ভাবি জি ঘর পার হ্যায়-এ "আঙ্গুরি ভাবি" চরিত্রে অভিনয়ের মাধ্যমে অধিক জনপ্রিয়তা অর্জন করেছেন। ২০১৭ সালে, তিনি কালারস-এ প্রচারিত জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে অংশগ্রহণ করেন এবং জয়লাভ করেন।
১৯৯৯–২০১৪
১৯৯৯ সালের ডিসেম্বর মাসে ভাবীতে নেতিবাচক ভূমিকায় অভিনয় করার মাধ্যমে শিল্পা শিন্দে তার কর্মজীবন শুরু করেন। অতঃপর স্টার প্লাসে ২০০১ থেকে ২০০৩ সাল পর্যন্ত সম্প্রচারিত নাটক কভি আয়ে না জুদাইয়ের একটি ভূমিকায় তিনি অভিনয় করেন। পরবর্তীতে তিনি সঞ্জীবনীতে (২০০২) "চিত্রা" চরিত্রে অভিনয় করেন। একই বছর তিনি অম্রপালিতে প্রধান ভূমিকা পালন করেছিলেন। পরবর্তীতে ২০০৪ সালে, তিনি মিস ইন্ডিয়া নামক জনপ্রিয় অনুষ্ঠানে অভিনয় করেন।
২০০৪ সালের জানুয়ারি মাসে, তিনি ডিডি ন্যাশনালের জনপ্রিয় নাটক মেহের: কাহানি হক অর হকিকত কি-এ মেহেরের চরিত্রে অভিনয় করেন, এই নাটকটি ২০০৬ সালের জানুয়ারি পর্যন্ত সম্প্রচারিত হয়েছিল। পরবর্তীতে তিনি স্টার প্লাসের অনুষ্ঠান হাতিম-এ উপস্থিত হন। ২০০৫ সালে, শিল্পা শিন্দে জি টিভির রাব্বা ইশক না হোভে-এ জুহির চরিত্রে অভিনয় করেন, উক্ত নাটকে তিনি ২০০৬ সাল পর্যন্ত অভিনয় করেছিলেন। তিনি পরবর্তীতে বেটিয়া আপনি ইয়া পারায়া ধন-এ বীরা, হরি মির্চি লাল মির্চি এবং ওয়ারিস-এ গায়ত্রীর চরিত্রে অভিনয় করেছেন।
২০০৭ সালে শিল্পা শিন্দে জি টিভির অনুষ্ঠান মেহের-এ সনি চরিত্রে অভিনয় করেন, এই নাটকটি ২০০৯ সালে পরিসমাপ্ত হয়।
২০১৪–বর্তমান
শিল্পা শিন্দে সাব টিভিতে প্রচারিত নাটক চিড়িয়া ঘর-এ কোয়েল চরিত্রে অভিনয় করেছেন।    ২০১৭ সালে, শিল্পা শিন্দে প্যাটেল কি পাঞ্জাবি শাদি চলচ্চিত্রের জন্য একটি আইটেম গানে উপস্থিত হয়েছেন।  এছাড়াও তিনি দুইটি তেলুগু চলচ্চিত্রে অভিনয় করেছেন: একটি হচ্ছেন দাসরি নারায়ণ রাওয়ের "ছিনা" এবং অপরটি হচ্ছে সুরেশ বর্মার "শিভানি"। ২০১৭ সালে, তিনি কালারস-এ প্রচারিত জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে উপস্থিত হন।
৮৮৪
৮৮৪ গ্রেগরীয় বর্ষপঞ্জির একটি অধিবর্ষ।
তোয়ালে দিবস
তোয়ালে দিবস প্রতি বছর মে মাসের ২৫ তারিখে উদযাপিত একটি দিবস, যা লেখক ডগলাস অ্যাডামসের (১৯৫২-২০০১) স্মরণে উদযাপিত হয়। লেখকের ভক্তরা এদিনে একটি তোয়ালে বহন করে লেখকের প্রতি শ্রদ্ধা প্রকাশ করে থাকেন। এ দিনটি প্রথম পালন করা হয় ২০০১ সালে, ডগলাস অ্যাডামসের মৃত্যুর ২ সপ্তাহ পরে।
উৎপত্তি
ডগলাস অ্যাডামস তার রম্য বৈজ্ঞানিক কল্পকাহিনী দ্যা হিচহাইকারস গাইড টু গ্যালাক্সি বইয়ের তৃতীয় অধ্যায়ে একজন মহাকাশ ভ্রমণকারীর জন্য তোয়ালের গুরুত্ব তুলে ধরেন। বইয়ের মতে একজন নক্ষত্রে ভ্রমণকারির জন্য তোয়ালে সবথেকে দরকারি বস্তু, আংশিকভাবে এর অনেক ব্যবহার থাকার কারণে, তবে সাইকোলোজিকাল গুরুত্ব আরো বেশি, যে ভ্রমণকারি মহাকাশে হাজার রকমের বাধাবিপত্তির মধ্যেও তার তোয়ালেটা জায়গামত রাখতে পারে তাকে সবাই গুরুত্ব দিয়ে দেখে।
লেখকের মৃত্যুর পরে তার ভক্ত ক্রিস ক্যাম্পবেল ও তার বন্ধুরা www.towelday.org ওয়েবসাইটটি নিবন্ধন করেন। খুব দ্রুত তোয়ালে দিবসের ধারণাটি সাফল্য পায় এবং ভক্তরা তোয়ালেসহ ছবি পাঠাতে থাকে।
বহিঃসংযোগ
Douglas Adams
কমলা খান
কমলা খান একটি কাল্পনিক কমিক চরিত্র যাকে মার্ভেল কমিকসের প্রকাশিত কমিক বইয়ে দেখা যায়। চরিত্রটি সম্পাদক সানা আমানাত এবং স্টিফেন ওয়াকার, লেখক জি উইলো উইলসন এবং শিল্পী অ্যাড্রিয়ান আলফোনা তৈরি করেন। কমলা খান মার্ভেলের ইতিহাসে প্রথম নিজস্ব কমিক বই পাওয়া মুসলিম চরিত্র। তিনি ক্যাপ্টেন মার্ভেল #১৪ (আগস্ট ২০১৩) মাধ্যমে আত্মপ্রকাশ করেন। তাকে ২০১৪ সালের ফেব্রুয়ারি থেকে মিস মার্ভেল শিরোনামের ধারাবাহিক কমিক বইয়ে প্রধান চরিত্রে দেখা যায়।
মার্ভেল জগতের ভিতরে কমলা খান একজন পাকিস্তানি-আমেরিকান কিশোরী যার আকৃতি বদলের ক্ষমতা রয়েছে। একটি মুসলিম চরিত্রকে প্রধান করে মার্ভেলের নতুন কমিক বই প্রকাশের ঘোষণাটি বিপুল প্রতিক্রিয়া লাভ করে। মিস মার্ভেলের প্রথম সংকলনটি “বেস্ট গ্রাফিক স্টোরি” হিসেবে হুগো পুরস্কার লাভ করে।
৮৮৫
৮৮৫ গ্রেগরীয় বর্ষপঞ্জির একটি সাধারণ বছর।
মাড্যিজিন শিপম্যান
ম্যাডিজিন শিপম্যান (জন্ম নভেম্বর ২০, ২০০২ ) একজন মার্কিন শিশু অভিনয় শিল্পী। তিনি মার্কিন শিশুতোষ চ্যানেল নিকেলোডিয়ন-এ প্রচারিত হাস্যরস ধারাবাহিক গেইম সেকার্স এ গেন্জি বেল নামক চরিত্রটিতে অভিনয় করার জন্য পরিচিতি লাভ করেন।
জীবন এবং কর্মজীবন
শিপম্যানের জন্ম, মার্কিন যুক্তরাষ্ট্রের নর্থ ক্যারোলাইনা রাজ্যের কিংস মাউন্টেন শহরে। যখন শিপম্যানের বয়স ছিল মাত্র পাঁচ বছর, তখন তিনি একটি নিযুক্তক প্রতিষ্ঠানের সাথে কাজ করা শুরু করেন যেটি তাকে মার্কিন গভীর রাতের সরাসরি অনুষ্ঠানে তিনটি আলাদা ভূমিকায় এর সাথে জনপ্রিয় শিশুতোষমূলক এবং শিক্ষনীয় মার্কিন ধারাবাহিক সিসিম স্ট্রিট এ এবং মঞ্চে অভিনয় করার সুযোগ করে দেয়। ২০১০ সালে তিনি নিউ ইয়র্ক শহরের ম্যানহ্যাটন পৌরসভার রাস্তায় মঞ্চায়িত  এনরন মঞ্চায়নে তাকে আবির্ভুত হতে দেখা যায়।
শিপম্যান, মাত্র ৮ বছর বয়স থেকেই গান লিখতেন এবং তখন থেকেই তিনি গিটারও বাজাতে পারেন।
আত্মহত্যার স্থানের তালিকা
নিম্নলিখিত বর্তমান এবং ঐতিহাসিক স্থানগুলির একটি তালিকা রয়েছে যা প্রায়শই আত্মহত্যার চেষ্টা করার জন্য বেছে নেওয়া হয়, সাধারণত লাফ দিয়ে।তালিকাভুক্ত কিছু সাইট আত্মহত্যার বাধা স্থাপন করেছে, সম্ভাব্য আত্মহত্যাকারীদের অন্যান্য পদক্ষেপ নিতে পরামর্শ দেয় এবং অন্যান্য সতর্কতা, যেমন ক্রাইসিস হটলাইন ফোন।
শিকারের সঠিক সংখ্যা নির্ধারণ করা কখনও কখনও কঠিন, কারণ অনেক বিচারব্যবস্থা এবং মিডিয়া সংস্থা পরিসংখ্যান সংগ্রহ করা এবং সাধারণ সাইটে আত্মহত্যার রিপোর্ট করা বন্ধ করে দিয়েছে, এই বিশ্বাসে যে রিপোর্টিং অন্যদের উত্সাহিত করতে পারে।
৮৮৬
৮৮৬ গ্রেগরীয় বর্ষপঞ্জির একটি সাধারণ বছর।
অক্টোবর ২০০৫ বাংলাদেশে আদালতে বোমা হামলা
২০০৫ অক্টোবর বাংলাদেশের আদালতে বোমা হামলা ছিল একটি বোমা হামলা যা ৩ অক্টোবর ২০০৫ তারিখে ঘটে। এটি হয়েছিলো চাঁদপুর এবং লক্ষ্মীপুরের আদালতকে লক্ষ্য করে এবং এর ফলে ৩ জন নিহত এবং ৩৪ জন আহত হয়। এটি জামাত-উল-মুজাহিদীন বাংলাদেশ দ্বারা পরিচালিত হয়েছিল, একটি ইসলামি সন্ত্রাসী সংগঠন, যেটি বাংলাদেশে ধর্মনিরপেক্ষ বিচার ব্যবস্থা এবং আইন ব্যবস্থার বিরোধিতা করেছিল।
চাঁদপুর
চাঁদপুর আদালতে বোমা হামলায় একজন নিহত হয়েছেন। ঘটনাস্থল থেকে সন্দেহভাজন দুইজনকে আটক করা হয়েছে। সন্দেহভাজনদের কাছে শরিয়া আইনের আহ্বান জানিয়ে লিফলেট ছিল এবং তারা জামাত-উল-মুজাহিদিন বাংলাদেশের সদস্য বলে স্বীকার করেছে।
লক্ষ্মীপুর
লক্ষ্মীপুরে হামলায় একজন নিহত ও ছয়জন আহত হয়েছেন। হামলার লক্ষ্যবস্তু ছিলেন বিচারক আবু সুফিয়ান। বোমাটি একটি আইনি বইয়ের ভিতরে লুকিয়ে রাখা হয়েছিল। বিচারক অক্ষত অবস্থায় রক্ষা পান।
চট্টগ্রাম
৩ অক্টোবর ২০০৫, সন্ত্রাসীরা চট্টগ্রামের অতিরিক্ত জেলা জজ আদালতে বোমা বিস্ফোরণ ঘটায়। তারা বিচারক দিলজার হোসেন ও ম্যাজিস্ট্রেট আকরাম হোসেনকে লক্ষ্য করে বোমা নিক্ষেপ করে। বোমাগুলি বিস্ফোরণে ব্যর্থ হয়েছে এবং কেউ হতাহত হয়নি। আদালতে উপস্থিত আইনজীবী ও পুলিশ সদস্যরা আব্দুল মালেক লাল্টু ও শাহাদাত আলী নামে দুই সন্ত্রাসীকে আটক করতে সক্ষম হন।
বিচার
চট্টগ্রামের একটি আদালত ২৬ সেপ্টেম্বর ২০১৭ তারিখে বোমা নির্মাতা জাহিদুল ইসলাম ওরফে বোমা মিজান সহ জামায়াত-উল-মুজাহিদিন বাংলাদেশের ৩ জঙ্গিকে ১৪ বছরের কারাদণ্ড দেয়। ফেব্রুয়ারী ২০১৪ সালে জেলে নিয়ে যাওয়ার সময় মিজান অন্য দুই জেএমবি জঙ্গির সাথে ভেঙে পড়ে। বোমা মিজান ছাড়া বাকি দুই আসামি কারাগারে এবং সাজা ঘোষণার সময় উপস্থিত ছিলেন।
লক্ষ্মীপুরে বোমা হামলার দায়ে জেএমবি জঙ্গি মাসুমুর রহমান মাসুমের মৃত্যুদণ্ড কার্যকর হয়েছে। ৬ এপ্রিল ২০১৬ তারিখে বাংলাদেশ সুপ্রিম কোর্ট তার মৃত্যু নিশ্চিত করে এবং এপ্রিল ২০১৬ তারিখে আমজাদ আলীকে যাবজ্জীবন কারাদণ্ড দেয়।
শশিকলা দানী
বিদূষী শশীকলা দানী (ವಿದೂಷಿ ಶಶಿಕಲಾ ದಾನಿ, Vidushi Shashikala Dani) হচ্ছেন ভারতীয় হিন্দুস্তানি ধ্রুপদী সংগীতের একজন জলতরঙ্গ বাদক। অল ইন্ডিয়া রেডিওতে এ-গ্রেড সম্মান অর্জন করা ভারতের খুব কমসংখ্যক জলতরঙ্গ বাদকদের ভিতরে তিনি অন্যতম। জলতরঙ্গের বাহিরেও তিনি হারমোনিয়াম, সেতার, বেহালা, দিলরুবা ও তবলা পরিবেশন করতে জানেন। হিন্দুস্তানি ধ্রুপদী সঙ্গীতের আওতাধীন 'গমকা' শ্রেণিতে তিনি অল ইন্ডিয়া রেডিওর একজন স্বীকৃতিপ্রাপ্ত কণ্ঠশিল্পী।
সংক্ষিপ্ত জীবনী
শশীকলা শিল্পকলা শাখায় স্নাতক ডিগ্রী অর্জন করেছিলেন এবং বর্তমানে তিনি স্থায়ীভাবে হুবলিতে বসবাস করছেন। তিনি সেখানে সাংবাদিক টি.এস.আর. পুরস্কারপ্রাপ্ত প্রয়াত শ্রী সুরেন্দ্র দানীর পুত্র শ্রী অরুণ দানীর সাথে বৈবাহিক জীবন আরম্ভ করেছেন। তাঁদের পুত্র সুগনান দানীও একজন সংগীতশিল্পী। স্টেট ব্যাংক অব মহীশূরে তেত্রিশ বছর কাজ করার পরে শশীকলা একজন জলতরঙ্গ শিল্পী হিসাবে স্বীকৃতি লাভ করেছেন।  তিনি সমান্তরালভাবে এই বাদ্যবিধের সংরক্ষণ, বিকাশ ও প্রসারের জন্য কাজ করছেন।
পুরস্কার ও স্বীকৃতি
==অনুষ্ঠানসমূহ ==
কুকিকাটার হাঙর
"কুকিকাটার হাঙর" নামটি এর খাদ্যাভ্যাস থেকে এসেছে। এ মাছ বিস্কুট কাটার যন্ত্রের মত বড় প্রাণীদের শরীর থেকে গোলাকার প্লাগ উপড়িয়ে খেয়ে নেয় বলে এর এ নাম। অনেকগুলো সামুদ্রিক প্রাণীও মাছের শরীরে, সাথে সাথে সাবমেরিন, সমুদ্রের নিচের ক্যাবল, এমনকি মানুষের শরীরেও। কুকিকাটার শার্কের কাটা দাগ পাওয়া যায়। এটি স্কুইডের মত ছোট শিকারও ধরেন।
রাজনগর উপজেলা
রাজনগর উপজেলা বাংলাদেশের মৌলভীবাজার জেলার একটি প্রশাসনিক এলাকা। রাজনগর সদর ইউনিয়ন হলো রাজনগর উপজেলার প্রাণকেন্দ্র। রাজনগরকে রাজার ভূমিও বলা হয়ে থাকে। একটি কথা এলাকায় বহুল প্রচলিত রাজার ভূমি রাজনগর, রাণী মোদের কমলা।
অবস্থান ও আয়তন
রাজনগর উপজেলার আয়তন: ৩৪৯.৬৩ বর্গকিলোমিটার। এ উপজেলার উত্তরে সিলেট জেলার বালাগঞ্জ উপজেলা ও ফেঞ্চুগঞ্জ উপজেলা, দক্ষিণে মৌলভীবাজার সদর উপজেলা ও কমলগঞ্জ উপজেলা, পূর্বে কুলাউড়া উপজেলা, পশ্চিমে মৌলভীবাজার সদর উপজেলা।
প্রশাসনিক এলাকা
রাজনগর উপজেলায় বর্তমানে ৮টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রাজনগর থানার আওতাধীন।
ইতিহাস
প্রাচীন যুগে রাজনগর এলাকাটি কামরূপ রাজ্যের অন্তর্ভুক্ত ছিলো এবং মধ্যযুগে মোঘল সাম্রাজ্যের অন্তর্ভুক্ত ছিলো।
জনসংখ্যার উপাত্ত
রাজনগর উপজেলার মোট জনসংখ্যা ২,৩২,৬৬৬জন। এর মধ্যে পুরুষ ১,১৩,১৪৮জন ও মহিলা ১,১৯,৫১৭ জন।
শিক্ষা
রাজনগরে শিক্ষার হার ৬৭.২%। নারী শিক্ষার হার ৫২.৬%। এখানে ২টি কলেজ, ১৩টি মাধ্যমিক বিদ্যালয়, ১৪২টি প্রাথমিক বিদ্যালয়, ১৫টি স্যাটেলাইট স্কুল এবং ১৮টি মাদ্রাসা রয়েছে।
অর্থনীতি
উপজেলার জনগোষ্ঠীর আয়ের প্রধান উৎস কৃষি।
ত্রিপুরা বিধানসভার বিরোধী দলনেতাদের তালিকা
ত্রিপুরা বিধানসভার বিরোধী দলনেতা হলেন একজন নির্বাচিত আইনসভার সদস্য যিনি ত্রিপুরা বিধানসভায় আনুষ্ঠানিক বিরোধী দলের নেতৃত্ব দেন। আনুষ্ঠানিক বিরোধী দল   ত্রিপুরা বিধানসভায় ত্রিপুরা বিধানসভায় দ্বিতীয় বৃহত্তম সংখ্যক আসন লাভকারী রাজনৈতিক দলকে মনোনীত করতে ব্যবহৃত একটি শব্দ। আনুষ্ঠানিক স্বীকৃতি পাওয়ার জন্য, দলটির অবশ্যই বিধানসভার মোট সদস্য সংখ্যার কমপক্ষে ১০% থাকতে হবে।   ১৯৬৩ সাল থেকে, ত্রিপুরা বিধানসভায় ১২ জন বিরোধী দলনেতা রয়েছেন।
ভূমিকা
বিরোধী দলের প্রধান ভূমিকা হল বর্তমান সরকারকে প্রশ্নবিদ্ধ করা এবং জনগণের কাছে তাদের জবাবদিহি করা। দেশের জনগণের স্বার্থ রক্ষায় বিরোধী দলও সমানভাবে দায়ী। তাদের নিশ্চিত করতে হবে যে সরকার এমন কোনো পদক্ষেপ না নেয়, যা রাষ্ট্রের জনগণের উপর নেতিবাচক প্রভাব ফেলতে পারে। ক্ষমতাসীন দলের এমন পদক্ষেপ রয়েছে যা জনগণের জন্য উপকারী হতে পারে এবং বিরোধীরা এই ধরনের পদক্ষেপগুলিকে সমর্থন করবে বলে আশা করা হচ্ছে।
রাওয়াল, কপূরথলা
রাওয়াল, ভারতের পাঞ্জাব প্রদেশের কপূরথলা জেলার একটি গ্রাম, এটি কপূরথলা থেকে ৯ কিলোমিটার (৫.৬ মাইল) দুরে অবস্থিত, যেটি রাওয়াল জেলা ও উপ-জেলা উভয়ের সদর দপ্তর। গ্রামটি একটি পঞ্চায়েত প্রধান দ্বারা পরিচালিত হয় যিনি গ্রামের একজন নির্বাচিত প্রতিনিধি.
জনসংখ্যা
ভারতের ২০১১ সালের জনগণনা অনুযায়ী,রাওয়ালে মোট ঘরের সংখ্যা ১৪২, এবং জনসংখ্যা ছিল ৬৩৫, যার মধ্যে ৩৩৭ জন পুরুষ এবং ২৯৮ জন নারী।রাওয়ালে সাক্ষরতার হার ৯০.৪৩%, প্রদেশ এর গড় ৭৫.৮৪% র চেয়ে বেশি। জনসংখ্যার ৬ বছরের কম বয়সী শিশুদের সংখ্যা ৮১, যা রাওয়ালের মোট জনসংখ্যার ১২.৭৬% এবং শিশু সন্তানের লিঙ্গ অনুপাত প্রায় ৬৫৩ প্রদেশ এর গড় ৮৪৬ এর তুলনায় কম।
কুলাউড়া উপজেলা
কুলাউড়া উপজেলা বাংলাদেশের মৌলভীবাজার জেলার সবচেয়ে বড় উপজেলা এবং একটি প্রশাসনিক এলাকা। ১৯৮২ সালে কুলাউড়া উপজেলায় উন্নীত হয়। বর্তমানে এটি একটি পৌরসভা।
অবস্থান ও আয়তন
কুলাউড়া উপজেলার অবস্থান ২৪.৫১৬৭ ডিগ্রী উত্তর অক্ষাংশ থেকে ৯২.০৩৩৩ ডিগ্রী পূর্ব দ্রাঘিমাংশ পর্যন্ত। আয়তন ৬৭৯.২৫ বর্গ কিলোমিটার (২৬২ বর্গ মাইল)। এই উপজেলার উত্তরে ফেঞ্চুগঞ্জ উপজেলা ও বড়লেখা উপজেলা, দক্ষিণে ভারতের ত্রিপুরা, পূর্বে জুড়ী উপজেলা, পশ্চিমে রাজনগর উপজেলা ও কমলগঞ্জ উপজেলা।
প্রশাসনিক এলাকা
কুলাউড়া উপজেলায় বর্তমানে ১টি পৌরসভা ও ১৩টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম কুলাউড়া থানার আওতাধীন।
ভূপ্রকৃতি
বাংলাদেশের সবচেয়ে বড় হাওর হাকালুকির বেশিরভাগ অংশ কুলাউড়ার অধীনে। এছাড়াও লংলিয়া, গোয়ালজোর ইত্যাদি উল্লেখযোগ্য হাওর। মনু সবচেয়ে বড় ও প্রধান নদী। হাওর আর নদী ছাড়া এই অঞ্চলের বেশিরভাগ স্থানই সমতল। তাছাড়া উপজেলার ভারতীয় সীমান্তবর্তী এলাকা জুড়ে পাহাড়ি বন বিস্তৃত যা কুলাউড়া পাহাড় নামে পরিচিত। পাহাড়ী জনপদ রয়েছে যার বৈচিত্রতা পরিলক্ষিত হয়।
অধিবাসী
২০০১ খ্রিষ্টাব্দের আদমশুমারী অনুযায়ী উপজেলার জনসংখ্যা ৩,৩৯,৬৭৩ জন (২০১১-তে তা হয় ৩,৬০,১৮৫ জন)। তন্মধ্যে ২০০১-এ পুরুষ ৫১.০৯ শতাংশ, এবং নারী ৪৯.৯১ শতাংশ। ২০১১ সালে পুরুষ ৪৮.৮১ এবং নারী ৫১.১৮ শতাংশ। এলাকার জনসংখ্যার সিংহভাগ মুসলমান (৭৪.২১ শতাংশ); এছাড়াও রয়েছেন হিন্দু (২৪.৫৮ শতাংশ), খ্রিস্টান (১.১২ শতাংশ) ধর্মাবলম্বী। অন্যান্য ধর্মাবলম্বী রয়েছেন ০.০৯ শতাংশ। আদিবাসীদের মধ্যে অন্যতম খাসিয়া, মণিপুরী এবং অন্যান্য আদিবাসী সম্প্রদায়, এদের সংখ্যা ৬,১৯৪ জন।
কুলাউড়া উপজেলার জনসংখ্যার ঘনত্ব প্রতি বর্গকিলোমিটারে ৬৬০ জন। জনসংখ্যা বৃদ্ধির হার ২.১০ শতাংশ (পরিবার পরিল্পনা অফিস) বা ১.৩৯ শতাংশ (জাতীয়)।
শিক্ষা
উপজেলায় শিক্ষার হার ৫১.০৮ শতাংশ।
কৃষি
নদী ও হাওরগুলো মৎস্যের প্রধান উৎস। এছাড়া হাওরগুলোতে বিভিন্ন মৌসুমে প্রচুর বোরো, আউশ, আমন, শাইল ধান উৎপাদিত হয়। এছাড়া কুলাউড়া, চা শিল্পের জন্য বিখ্যাত। মৌলভীবাজার জেলায় চা বাগানের সংখ্যা অনুপাতে শ্রীমঙ্গল উপজেলার পরে কুলাউড়ার অবস্থান। কুলাউড়ায় রাবার, কমলা, আনারস, আম, কাঁঠাল এবং বাঁশ উৎপাদিত হয়।
অর্থনীতি
মূলত কৃষি নির্ভর। এছাড়া বিভিন্ন পেশাজীবি সম্প্রদায় রয়েছে। এই উপজেলার অর্থকরি ফসলের মধ্যে চা অন্যতম। এছাড়া রাবারেরও উৎপাদন হয়।
যোগাযোগ ব্যবস্থা
সড়ক পথে মৌলভীবাজার এবং ওপর দিক থেকে বড়লেখা হয়ে রাজধানী শহর ঢাকাসহ দেশের বিভিন্ন স্থানের সাথে যোগাযোগ রয়েছে। এছাড়া রয়েছে রেল যোগাযোগ। কুলাউড়া রেল জংশন একটি প্রাচীনতম রেল জংশন।
বৈজ্ঞানিক বিতর্ক
বৈজ্ঞানিক বিতর্ক হচ্ছে বিজ্ঞানীদের মধ্যে গবেষণামুলক কাজ নিয়ে তীব্র অনৈক্য। বৈজ্ঞানিক বিতর্ক প্রমাণ দ্বারা সমর্থিত উপাত্তের ব্যাখ্যা নিয়ে কাজ করে এবং বিতর্কের মাধ্যমে অন্বেষনের চেষ্টা করে কোন ধারণা তুলনামুলকভাবে উপযোগী। উদাহরণস্বরুপ, ২০ শতকের গোড়ার দিকে বুদ্ধ্যাঙ্ক পরিমাপের যাত্রা শুরু হওয়ার পর থেকে জাতি এবং তার বুদ্ধিমত্তা নামক বিষয়টি পপুলার সায়েন্স এবং প্রাতিষ্ঠানিক গবেষণার মধ্যকার বিতর্কের ক্ষেত্রে পরিণত হয়েছে। যদিও স্বাভাবিক বিতর্কের ক্ষেত্র অনেক বড় তবে এই ধরনের বিতর্কের সাথে তুলনা করলে, বৈজ্ঞানিক বিতর্ক সুনির্দিষ্টভাবে বিজ্ঞান সংক্রান্ত বিতর্ক নিয়েই কাজ করে। সুনির্দিষ্টভাবে বলতে গেলে বৈজ্ঞানিক বিতর্ক প্রমাণ দ্বারা সমর্থিত উপাত্তের ব্যাখ্যা নিয়ে কাজ করে এবং বিতর্কের মাধ্যমে অন্বেষনের চেষ্টা করে কোন ধারণার সবচেয়ে বেশি উপযোগিতা আছে। বৈজ্ঞানিক বিতর্ক যারা করেন, তারা মুলত অপরপক্ষের (যদিও বিজ্ঞানে পক্ষ-বিপক্ষ বিবেচনা করা হয় না) তত্ত্ব বা প্রকল্প নিয়ে একমত হন না, অথবা তত্ত্বটিকে প্রমাণ করতে যে প্রক্রিয়া অনুসরণ করা হয়েছে, সে প্রক্রিয়াটিকে তারা প্রশ্নবিদ্ধ করেন। এই ধরনের বিতর্কের মাধ্যমে সবচেয়ে প্রায়োগিক, আর তুলনামুলক শ্রেয়তর উপাত্তের সৃজন হয়। এই ধরনের বিতর্ক বিজ্ঞানী এবং মানবজাতির জন্য উপকার বয়ে আনে। এর মাধ্যমে বিজ্ঞানের অগ্রগতি সাধন হয়। বৈজ্ঞানিক বিতর্ক মিডিয়ার দৃষ্টি আকর্ষণ করে, যার ফলে সাধারণ মানুষেরও এই ধরনের বিতর্কে পরোক্ষভাবে হলেও অংশগ্রহণের একটা সুযোগ তৈরী করে। কিন্তু এই ধরনের বিতর্কে যদি বৈজ্ঞানিক ও অবৈজ্ঞানিক দৃষ্টিভঙ্গীর মধ্যে একটা বিরোধ তৈরী হয়, তাহলে তা বৈজ্ঞানিক গবেষণার অগ্রগতিতে অন্তরায় সৃষ্টি করে।
এই ধরনের বিতর্কের বিভিন্ন রকম শ্রেণিবিভাগ আছে। এর মধ্যে প্রধান দুই প্রকারের একটি হলো মুখ্য বৈজ্ঞানিক বিতর্ক এবং দ্বিতীয়টি হলো গৌন বৈজ্ঞানিক বিতর্ক। মুখ্য বৈজ্ঞানিক বিতর্ক কোনো তত্ত্ব বা প্রকল্পের (hypotheses) একেবারে প্রধান ধারণাকে কেন্দ্র করে উত্থাপন করা হয়। এর অর্থ হলো কোনো বিষয়ের কেন্দ্রীয় ধারণাকে ভিত্তি করে করা বিতর্কই হলো মুখ্য বৈজ্ঞানিক বিতর্ক। এই কেন্দ্রীয় ধারণাকে সত্য মেনে সেই ধারণার উপর যে বিতর্ক করা হয়, তাকে বলা হবে গৌণ বৈজ্ঞানিক বিতর্ক। উদাহরণস্বরুপ, বিবর্তন হচ্ছে এটা নিয়ে সাধারণ জনগোষ্ঠীর মধ্যে কিছুটা ধোয়াশা থাকলেও মুলধারার বিজ্ঞানী, বা প্রধান বৈজ্ঞানিক সংস্থাগুলো একে মেনে নিয়েছে। এখন কোনো বিজ্ঞানী যদি সাধারণ জনগোষ্ঠীর সাথে তাল মিলিয়ে মুলধারার বিজ্ঞানীদের সাথে বিবর্তন হচ্ছে না;- এই মর্মে তর্ক করে, তবে তা হবে বিবর্তন প্রসঙ্গে মুখ্য বৈজ্ঞানিক বিতর্ক। কিন্তু এখন বিজ্ঞানীরা নিশ্চিত বিবর্তন হচ্ছে, এটাকে সত্য মেনে নিয়ে বিভিন্ন প্রজাতিতে বিবর্তন কীভাবে হচ্ছে বা বিবর্তনের কলাকৌশলের উপর যে বিতর্ক তারা করেন, একে বলা হবে গৌন বৈজ্ঞানিক বিতর্ক।
বৈজ্ঞানিক মতামত আর অবৈজ্ঞানিক মতামতের মধ্যে যে বিতর্ক তার স্থান বিজ্ঞানের জগতে নয় এবং এধরনের বিতর্ক প্রকৃত বৈজ্ঞানিক বিতর্ক হিসেবে স্বীকৃত নয়।
নভেম্বর ২০০৫ বাংলাদেশে আদালতে বোমা হামলা
২০০৫ নভেম্বর বাংলাদেশের আদালতে বোমা হামলা ছিল ২৯ নভেম্বর ২০০৫-এ জামাত-উল-মুজাহিদীন বাংলাদেশ কর্তৃক বাংলাদেশের চট্টগ্রাম এবং গাজীপুরের আদালতে একযোগে আত্মঘাতী বোমা হামলা যাতে ৮ জন নিহত এবং ১০০ জনের বেশি আহত হয়।
আক্রমণ
জামাত-উল-মুজাহিদীন বাংলাদেশ ধর্মনিরপেক্ষ আইন বাতিল করে শরিয়া আইনের সাথে প্রতিস্থাপনের আহ্বান জানিয়েছিল। তারা ২০০৫ সালে বিচার বিভাগকে লক্ষ্য করে বেশ কয়েকটি হামলা চালায়। ২০০৫ সালের ২৯ নভেম্বর গাজীপুর কোর্ট হাউস কমপ্লেক্সের হল বিল্ডিং-২ এর নিচতলায় গাজীপুর আইনজীবী সমিতির কার্যালয়ে আত্মঘাতী বোমা হামলা চালায়। বিস্ফোরণে ৮ জন নিহত হয়, যাদের মধ্যে ৩ জন আইনজীবী এবং ৫০ জন আইনজীবী আহত হন। বোমা হামলাকারী আইনজীবীদের পোশাক পরে ছদ্মবেশে প্রবেশ করেছিল। একই দিন এবং একই সময়ে চট্টগ্রামের আদালতে দুই পুলিশ কর্মকর্তা নিহত হলেও বোমা হামলাকারী বেঁচে যায়। বিস্ফোরণে ১৩ পুলিশ কর্মকর্তাসহ ১৬ জন আহত হয়েছেন।
বিচার
২৪ এপ্রিল ২০১১ গাজীপুর আদালতে বিস্ফোরণে অভিযুক্তদের বিরুদ্ধে গাজীপুরের একটি আদালত অভিযোগ গঠন করা হয়। ২০১৩ সালের ২০ জুন ঢাকার দ্রুত বিচার ট্রাইব্যুনাল-৪ গাজীপুর আদালতে বোমা হামলার ঘটনায় ১০ আসামিকে মৃত্যুদণ্ড দেয়। ২৮ জুলাই ২০১৬-এ বাংলাদেশ হাইকোর্ট ৬ আসামির মৃত্যুদণ্ড নিশ্চিত করেছে, ২ জনকে যাবজ্জীবন কারাদণ্ডে রূপান্তর করেছে এবং সমস্ত অভিযোগের মধ্যে দুটি সাফ করেছে।
প্রতিক্রিয়া
নিরাপত্তা হালনাগাদ করার দাবিতে বোমা হামলার পর বাংলাদেশ সুপ্রিম কোর্ট বার অ্যাসোসিয়েশন ধর্মঘট ডেকেছে।
৮৮৭
৮৮৭ গ্রেগরীয় বর্ষপঞ্জির একটি সাধারণ বছর।
অপু বিশ্বাস অভিনীত চলচ্চিত্রের তালিকা
অপু বিশ্বাস (১১ অক্টোবর ১৯৮৩) একজন বাংলাদেশী চলচ্চিত্র অভিনেত্রী। তিনি আমজাদ হোসেনের কাল সকালে চলচ্চিত্রে তার অভিষেক করেন।
পশু উৎসর্গ
পশু উৎসর্গ বা পশুবলি হল ধর্মীয় আচারের অংশ হিসেবে বা কোনো দেবতার সন্তুষ্ট বা অনুগ্রহ বজায় রাখার জন্য এক বা একাধিক প্রাণীকে হত্যা করা এবং উৎসর্গ করা। প্রাচীনকালের শেষের দিকে খ্রিস্টান ধর্মের প্রসার না হওয়া পর্যন্ত ইউরোপ এবং প্রাচীন নিকট প্রাচ্য জুড়ে পশু উৎসর্গ সাধারণ ছিল এবং আজও কিছু সংস্কৃতি বা ধর্মে তা অব্যাহত রয়েছে। নরবলি, যেখানে এটি বিদ্যমান ছিল, সর্বদা অনেক বিরল ছিল।